Document ID: 31999D0177

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Φεβρουαρίου 1999 σχετικά με την καθιέρωση των όρων παρέκκλισης για τις πλαστικές παλέτες και κιβώτια όσον αφορά τα επίπεδα συγκέντρωσης που καθορίζει η οδηγία 94/62/ΕΚ για τις συσκευασίες και τα απόβλητα συσκευασιών [κοινοποιηθείσα υπό τον αριθμό Ε(1999) 246] (Κείμενο που παρουσιάζει ενδιαφέρον για τον ΕΟΧ) (1999/177/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απόβλητά τους (1), και ιδίως το άρθρο 11 παράγραφος 3,
Εκτιμώντας:
ότι τα πλαστικά κιβώτια και οι πλαστικές παλέτες συνιστούν αντίστοιχη πρακτική περίπτωση για την οποία θα πρέπει να ισχύουν κατάλληλοι όροι 7
ότι η αναχρησιμοποίηση των συσκευασιών και η ανακύκλωση απορριμάτων συσκευασίας αποτελούν καθοριστικής σημασίας στόχο της οδηγίας 7
ότι οι προϋποθέσεις παρέκκλισης για τις νέες συσκευασίες θα πρέπει να ισχύουν, εν γένει, σε όλες τις συσκευασίες της αλυσίδας στην οποία εισάγονται οι νέες συσκευασίες 7
ότι η παρέκκλιση ισχύει για δέκα χρόνια μετά από την ημερομηνία έναρξης ισχύος, εφόσον δεν αποφασισθεί να παραταθεί η περίοδος αυτή σύμφωνα με τη διαδικασία που καθορίζει το άρθρο 21 της οδηγίας 94/62/ΕΚ 7
ότι τα μέτρα που προβλέπονται σχετικά στην παρούσα απόφαση είναι σύμφωνα με την γνώμη της επιτροπής που συγκροτήθηκε δυνάμει του άρθρου 21 της οδηγίας 94/62/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση ισχύει για όλες τις συσκευασίες που καλύπτει η οδηγία 94/62/ΕΚ, και αποσκοπεί στην καθιέρωση των όρων υπό τους οποίους ενδέχεται να μην ισχύουν τα επίπεδα συγκεντρώσεων που καθορίζει το άρθρο 11 της οδηγίας 94/62/ΕΚ, υπό την επιφύλαξη των αποκκλίσεων που καθορίζει το άρθρο 22 της οδηγίας 94/62/ΕΚ, για τα πλαστικά κιβώτια και τις πλαστικές παλέτες και χρησιμοποιούνται σε βρόχους παραγωγής κλειστής και ελεγχόμενης αλυσίδας.
Άρθρο 2
Για τους σκοπούς της παρούσας απόφασης:
- ισχύουν οι ορισμοί του άρθρου 3 της οδηγίας 94/62/ΕΚ,
- ως «εσκεμμένη χρήση» νοείται η πράξη της εκ προμελέτης χρησιμοποίησης ουσίας σε συσκευασίες ή συστατικό συσκευασίας όπου η συνεχής παρουσία της κρίνεται επιθυμητή στην τελική συσκευασία των συστατικών συσκευασίας, προκειμένου να εξασφαλιστεί συγκεκριμένο χαρακτηριστικό, εμφάνιση ή ιδιότητα. Η χρήση ανακυκλωμένων υλικών ως πρώτης ύλης για την παραγωγή νέων υλικών συσκευασίας, όπου το συστατικό των ανακυκλωμένων υλικών ενδέχεται να περιέχει ποσότητες μετάλλων για τα οποία ισχύουν κανονιστικές ρυθμίσεις, δεν θεωρείται εσκεμμένη χρήση,
- ως «συμπτωματική παρουσία» νοείται η παρουσία μετάλλου ως τυχαίου στοιχείου της συσκευασίας ή συστατικού της συσκευασίας,
- ως «βρόχοι παραγωγής σε κλειστή και ελεγχόμενη αλυσίδα» νοούνται οι βρόχοι παραγωγής στους οποίους τα προϊόντα κυκλοφορούν με ένα ελεγχόμενο σύστημα αναχρησιμοποίησης και διανομής στο οποίο το ανακυκλωνόμενο υλικό προέρχεται αποκλειστικά και μόνο από μονάδες του κυκλώματος, ώστε η εισαγωγή εξωτερικού υλικού να είναι η ελάχιστη τεχνικά δυνατή και από το οποίο οι μονάδες αυτές μπορούν να αποσπαθούν με διαδικασία ειδικής εξουσιοδότησης ώστε να μεγιστοποιούνται οι λόγοι απόδοσης.
Άρθρο 3
Τα πλαστικά κιβώτια και οι πλαστικές παλέτες επιτρέπεται να υπερβαίνουν τα όρια των 600 ppm, 250 ppm και 100 ppm κατά βάθος της αθροιστικής συγκέντρωσης του μολύβδου, του καδμίου, του υδραργύρου και του εξασθενούς χρωμίου, εφόσον ανταποκρίνονται στους όρους που καθορίζονται με τα άρθρα 4 και 5 της παρούσας απόφασης.
Άρθρο 4
Τα πλαστικά κιβώτια ή οι πλαστικές παλέτες για τις οποίες ισχύει η παρούσα παρέκκλιση απαιτείται να παράγονται με ελεγχόμενη διαδικασία ανακύκλωσης, κατά την οποία το ανακυκλωμένο υλικό προέρχεται αποκλειστικά και μόνο από άλλα πλαστικά κιβώτια ή πλαστικές παλέτες, και η εισαγωγή εξωτερικού υλικού περιορίζεται στην τεχνικώς ελάχιστη δυνατή και δεν υπερβαίνει το 20 % κατά βάρος. Επιστρεφόμενα αντικείμενα τα οποία δεν μπορούν να αναχρησιμοποιηθούν διατίθενται σύμφωνα με το άρθρο 5 της παρούσας απόφασης.
Κατά τη διαδικασία παραγωγής ή διανομής απαγορεύεται η εσκεμμένη χρήση κατ' αντίθεση προς τη συμπτωματική παρουσία, μολύβδου, καδμίου, υδραργύρου ή εξασθενούς χρωμίου.
Τα πλαστικά κιβώτια ή οι πλαστικές παλέτες για τις οποίες ισχύει η παρούσα παρέκκλιση επιτρέπεται να υπερβαίνουν τα όρια συγκέντρωσης αποκλειστικά και μόνο λόγω της προσθήκης ανακυκλωμένων υλικών.
Άρθρο 5
Τα πλαστικά κιβώτια ή οι παλέτες που εμπίπτουν στο πεδίο εφαρμογής της παρούσας απόφασης εισέρχονται σε ελεγχόμενα συστήματα διανομής και επαναχρησιμοποίησης, υπό με τους κάτωθι υποχρεωτικούς όρους:
Τα νέα πλαστικά κιβώτια ή οι παλέτες που περιέχουν μέταλλα για τα οποία ισχύουν κανονιστικές ρυθμίσεις χαρακτιρίζονται ανεξίτηλα και εμφανώς.
Δημιουργείται σύστημα απογραφής και καταχωρήσεων, συμπεριλαμβανομένης μιας μεθόδου απόδοσης κανονιστικών και οικονομικών ευθυνών, προκειμένου να τεκμηριωθεί η συμμόρφωση προς την παρούσα απόφαση καλύπτοντας και τη συχνότητα επιστροφής ήτοι, το ποσοστό των επιστρεφόμενων αντικειμένων που δεν απορρίπτονται μετά τη χρήση αλλά καταλήγουν εκ νέου στον κατασκευαστή ή τον συσκευαστή/πληρωτή ή σε εξουσιοδοτημένο αντιπρόσωπό τους, που είναι κατά το δυνατόν υψηλότερο και σε ουδέποτε χαμηλότερο του 90 % για το σύνολο του κύκλου ζωής των κιβωτίων και των παλετών. Το σύστημα ελέγχει όλα τα επαναχρησιμοποιήσιμα αντικείμενα τα οποία τίθενται σε χρήση ή παύουν να χρησιμοποιούνται.
Όλα τα επιστρεφόμενα αντικείμενα, που δεν θεωρούνται πλέον επαναχρησιμοποιήσιμα, είτε διατίθενται με ειδικώς εγκεκριμένη διαδικασία εκ μέρους των αρμοδίων αρχών ή ανακυκλώνονται στο πλαίσιο ανακυκλωτικής διαδικασίας, κατά την οποία τα ανακυκλωνόμενα υλικά προέρχονται από πλαστικά κιβώτια ή παλέτες του κυκλώματος και η εισαγωγή πρώτων υλών είναι η τεχνικώς ελάχιστη δυνατή και δεν υπερβαίνει τα 20 % κατά βάρος.
Ο κατασκευαστής ή ο εξουσιοδοτημένος αντιπρόσωπός του συντάσσουν γραπτή δήλωση συμμόρφωσης ετησίως, συμπεριλαμβάνοντας ετήσια έκθεση που αποδυκνύει ότι έχει επιτευχθεί συμμόρφωση προς τις διατάξεις της παρούσας οδηγίας. Ενδεχόμενες μεταβολές του συστήματος και των εξουσιοδοτημένων αντιπροσώπων αναφέρονται στη δήλωση αυτή.
Ο κατασκευαστής ή ο εξουσιοδοτημένος αντιπρόσωπός τους διατηρούν την εν λόγω τεκμηρίωση τουλάχιστον για μία τετραετία ώστε οι αρμόδιες εθνικές αρχές να δύνανται να πραγματοποιούν επιθεωρήσεις.
Εφόσον ο κατασκευαστής ή ο εξουσιοδοτημένος αντιπρόσωπός τους δεν διαθέτουν έδρα στην Κοινότητα υπεύθυνο για τη διατήρηση της εν λόγω τεκμηρίωσης καθίσταται το πρόσωπο που διοχετεύει το συγκεκριμένο προϊόν στην κοινοτική αγορά.
Άρθρο 6
Οι ως άνω απαιτήσεις σχετίζονται με τις εξαιρέσεις από τις διατάξεις του άρθρου 11 της οδηγίας 94/62/ΕΚ και ισχύουν υπό την επιφύλαξη των διαδικασιών αξιολόγησης της πιστότητας που προβλέπει το άρθρο 9 της οδηγίας αυτής.
Άρθρο 7
Η παρούσα απόφαση λήγει δέκα χρόνια μετά την έναρξη της ισχύος της.
Άρθρο 8
Τα κράτη μέλη κατά την έκθεση που υποβάλλουν δυνάμει του άρθρου 17 της οδηγίας 94/62/ΕΚ αναφέρονται στα πρακτικά μέτρα, συμπεριλαμβανομένων των ελέγχων των επιθεωρήσεων κ.λπ. που λαμβάνουν σχετικά.
Άρθρο 9
Η παρούσα απόφαση απευθύνεται στα κράτη μέλη
Βρυξέλλες, 8 Φεβρουαρίου 1999.

Labels: 3
1
15
20